Úradný vestník L 287 , 24/10/1998 S. 0035 - 0040



Rozhodnutie Komisie z 12. októbra 1998 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, pokiaľ ide o samonosné priesvitné strešné zostavy (okrem zostáv na báze skla) (oznámené pod číslom dokumentu C(1998) 2926) (Text s významom pre EHP) (98/600/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], v znení smernice 93/68/EHS [2], najmä na jej článok 13 ods. 4, keďže Komisia je povinná vybrať medzi dvoma postupmi preukazovania zhody výrobku podľa článku 13 ods. 3 smernice 89/106/EHS ten "najjednoduchší možný a bezpečný postup"; keďže to znamená, že je potrebné rozhodnúť, či je pre daný výrobok alebo skupinu výrobkov systém vnútropodnikovej kontroly, za ktorý zodpovedá výrobca, nevyhnutnou a postačujúcou podmienkou preukázania zhody, alebo či je z dôvodov týkajúcich sa plnenia kritérií spomínaných v článku 13 ods. 4 potrebný zásah schváleného certifikačného orgánu; keďže v článku 13 ods. 4 sa požaduje, že takto určený postup musí byť vyznačený v mandátoch a technických špecifikáciách; keďže je z tohto dôvodu žiaduce definovať pojmy "výrobky" alebo "skupina výrobkov", ktoré sa používajú v mandátoch a v technických špecifikáciách; keďže dva postupy stanovené v článku 13 ods. 3 sú podrobne opísané v prílohe III k smernici 89/106/EHS; keďže je preto potrebné jasne špecifikovať metódy, ktorými sa tieto dva postupy musia uplatňovať podľa prílohy III pre každý výrobok alebo skupinu výrobkov, pretože príloha III uprednostňuje určité systémy; keďže postup uvedený v bode a) článku 13 ods. 3 zodpovedá systémom stanoveným v prvej možnosti, a to bez priebežného dohľadu, a v druhej a tretej možnosti bodu ii) oddielu 2 prílohy III a postup uvedený v bode b) článku 13 ods. 3 zodpovedá systémom stanoveným v bode i) oddielu 2 prílohy III a v prvej možnosti, a to s priebežným dohľadom, bodu ii) oddielu 2 prílohy III; keďže opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov a skupín výrobkov ustanovených v prílohe I sa preukazuje postupom, pri ktorom výrobca výhradne zodpovedá za systém vnútropodnikovej kontroly zabezpečujúci, že výrobok sa zhoduje s príslušnými technickými špecifikáciami. Článok 2 Zhoda výrobkov uvedených v prílohe II sa preukazuje postupom, pri ktorom sa popri systéme vnútropodnikovej kontroly uplatňovanom výrobcom na hodnotení a dohľade nad kontrolou výroby alebo nad samotným výrobkom zúčastňuje aj schválený certifikačný orgán. Článok 3 Postup preukazovania zhody stanovený v prílohe III je vyznačený v mandátoch pre usmernenia pre európske technické schválenia. Článok 4 Toto rozhodnutie je adresované členským štátom. V Bruseli 12. októbra 1998 Za Komisiu Martin Bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Samonosné priesvitné strešné zostavy (okrem zostáv na báze skla) Pre všetky spôsoby použitia s výnimkou tých, na ktoré sa vzťahujú právne predpisy pre požiarnu odolnosť pre výrobky vyrobené z materiálov, ktoré patria do tried A [1], B [2], C [3]. [1] Materiály, ktorých požiarna odolnosť má tendenciu k zmene v priebehu výroby (vo všeobecnosti sú to tie, ktoré podliehajú chemickej úprave, napr. inhibítory horenia alebo materiály, pri ktorých môžu zmeny zloženia viesť k zmenám požiarnej odolnosti). [2] Materiály, ktorých požiarna odolnosť má tendenciu k zmene v priebehu výroby (vo všeobecnosti sú to tie, ktoré podliehajú chemickej úprave, napr. inhibítory horenia alebo materiály, pri ktorých môžu zmeny zloženia viesť k zmenám požiarnej odolnosti). [3] Materiály, ktorých požiarna odolnosť má tendenciu k zmene v priebehu výroby (vo všeobecnosti sú to tie, ktoré podliehajú chemickej úprave, napr. inhibítory horenia alebo materiály, pri ktorých môžu zmeny zloženia viesť k zmenám požiarnej odolnosti) -------------------------------------------------- PRÍLOHA II Samonosné priesvitné strešné zostavy (okrem zostáv na báze skla) Pre spôsoby použitia, na ktoré sa vzťahujú právne predpisy pre požiarnu odolnosť pre výrobky vyrobené z materiálov, ktoré patria do tried A [1], B [2], C [3]. [1] Materiály, ktorých požiarna odolnosť má tendenciu k zmene v priebehu výroby (vo všeobecnosti sú to tie, ktoré podliehajú chemickej úprave, napr. inhibítory horenia alebo materiály, pri ktorých môžu zmeny zloženia viesť k zmenám požiarnej odolnosti). [2] Materiály, ktorých požiarna odolnosť má tendenciu k zmene v priebehu výroby (vo všeobecnosti sú to tie, ktoré podliehajú chemickej úprave, napr. inhibítory horenia alebo materiály, pri ktorých môžu zmeny zloženia viesť k zmenám požiarnej odolnosti). [3] Materiály, ktorých požiarna odolnosť má tendenciu k zmene v priebehu výroby (vo všeobecnosti sú to tie, ktoré podliehajú chemickej úprave, napr. inhibítory horenia alebo materiály, pri ktorých môžu zmeny zloženia viesť k zmenám požiarnej odolnosti). -------------------------------------------------- PRÍLOHA III Poznámka: Pre zostavy, pri ktorých je v nasledujúcich skupinách výrobkov uvedené viac ako jedno zamýšľané použitie, sú úlohy schválených orgánov odvodené od príslušných systémov preukazovania zhody kumulatívne. SKUPINA VÝROBKOV SAMONOSNÉ PRIESVITNÉ STREŠNÉ ZOSTAVY (OKREM ZOSTÁV NA BÁZE SKLA) (1/3) 1. Systémy preukazovania zhody Požaduje sa, aby EOTA špecifikovala v príslušnom usmernení pre európske technické schválenia nasledujúci systém (nasledujúce systémy) preukazovania zhody pre uvedený výrobok a zamýšľané použitie (pre uvedené výrobky a zamýšľané použitie): Systém 3: Pozri smernicu Rady 89/106/EHS, príloha III oddiel 2 bod ii), druhá možnosť. Výrobok (výrobky) | Zamýšľané použitie | Úroveň (úrovne) alebo trieda (triedy) | Systém (systémy) preukazovania zhody | Samonosné priesvitné strešné zostavy (okrem zostáv na báze skla) | Na strechy a strešné úpravy | — | 3 | 2. Podmienky, ktoré má EOTA uplatňovať na špecifikácie systému preukazovania zhody Špecifikácia systému by mala byť taká, aby ho bolo možné zaviesť aj tam, kde pre jeho používanie nie je potrebné stanoviť určitú charakteristiku, pretože najmenej jeden členský štát nemá vôbec žiadnu zákonnú požiadavku na túto charakteristiku (pozri článok 2 ods. 1 smernice 89/106/EHS a prípadne bod 1.2.3 interpretačných dokumentov). V takých prípadoch sa výrobcovi nesmie nariadiť, aby overoval túto charakteristiku, ak si neželá deklarovať použitie výrobku z tohto hľadiska. SKUPINA VÝROBKOV SAMONOSNÉ PRIESVITNÉ STREŠNÉ ZOSTAVY (OKREM ZOSTÁV NA BÁZE SKLA) (2/3) 1. Systémy preukazovania zhody Požaduje sa, aby EOTA špecifikovala v príslušnom usmernení pre európske technické schválenia nasledujúci systém (nasledujúce systémy) preukazovania zhody pre uvedený výrobok a zamýšľané použitie (pre uvedené výrobky a zamýšľané použitie): Postup 3: Pozri smernicu Rady 89/106/EHS, príloha III oddiel 2 bod ii), druhá možnosť. Postup 4: Pozri smernicu Rady 89/106/EHS, príloha III oddiel 2 bod ii), tretia možnosť. Výrobok (výrobky) | Zamýšľané použitie | Úroveň (úrovne) alebo trieda (triedy) | Systém (systémy) preukazovania zhody | Samonosné priesvitné strešné zostavy (okrem zostáv na báze skla) | Pre spôsoby použitia, na ktoré sa vzťahujú požiarne predpisy proti pôsobeniu vonkajších požiarov | Výrobky vyžadujúce skúšky Výrobky "považované za bezpečné" bez skúšok | 3 4 | 2. Podmienky, ktoré má EOTA uplatňovať na špecifikácie postupu preukazovania zhody Špecifikácia systému by mala byť taká, aby ho bolo možné zaviesť aj tam, kde pre jeho používanie nie je potrebné stanoviť určitú charakteristiku, pretože najmenej jeden členský štát nemá vôbec žiadnu zákonnú požiadavku na túto charakteristiku (pozri článok 2 ods. 1 smernice 89/106/EHS a prípadne bod 1.2.3 interpretačných dokumentov). V takých prípadoch sa výrobcovi nesmie nariadiť, aby overoval túto charakteristiku, ak si neželá deklarovať použitie výrobku z tohto hľadiska. SKUPINA VÝROBKOV SAMONOSNÉ PRIESVITNÉ STREŠNÉ ZOSTAVY (OKREM ZOSTÁV NA BÁZE SKLA) (3/3) 1. Systémy preukazovania zhody Požaduje sa, aby EOTA špecifikovala v príslušnom usmernení pre európske technické schválenia nasledujúci systém (nasledujúce systémy) preukazovania zhody pre uvedený výrobok a zamýšľané použitie (pre uvedené výrobky a zamýšľané použitie): Postup 1: Pozri smernicu Rady 89/106/EHS, príloha III oddiel 2 bod i), bez kontrolných skúšok vzoriek. Postup 3: Pozri smernicu Rady 89/106/EHS, príloha III oddiel 2 bod ii), druhá možnosť. Postup 4: Pozri smernicu Rady 89/106/EHS, príloha III oddiel 2 bod ii), tretia možnosť. Výrobok (výrobky) | Zamýšľané použitie | Úroveň (úrovne) alebo trieda (triedy) | Systém (systémy) preukazovania zhody | Samonosné priesvitné strešné zostavy (okrem zostáv na báze skla) | Na spôsoby použitia, na ktoré sa vzťahujú predpisy pre požiarnu odolnosť | A, B, C A, B, C A, D, E, F | 1 3 4 | 2. Podmienky, ktoré má EOTA uplatňovať na špecifikácie systému preukazovania zhody Špecifikácia systému by mala byť taká, aby ho bolo možné zaviesť aj tam, kde pre jeho používanie nie je potrebné stanoviť určitú charakteristiku, pretože najmenej jeden členský štát nemá vôbec žiadnu zákonnú požiadavku na túto charakteristiku (pozri článok 2 ods. 1 smernice 89/106/EHS a prípadne bod 1.2.3 interpretačných dokumentov). V takých prípadoch sa výrobcovi nesmie nariadiť, aby overoval túto charakteristiku, ak si neželá deklarovať použitie výrobku z tohto hľadiska. --------------------------------------------------